title: Luluk Hadiyanto
text: Luluk Hadiyanto (lair Blora, Jawa Tengah; 8 Juni 1979) yakuwi juru main pebulutangkis ganda putra asal Indonésia sing dipasangaké karo Alvent Yulianto. Putra kelairan dhusun Njajar, Pengkol, Kacamatan Ngawen, Kabupatèn Blora saka pasangan Edy Sunarto lan Sulami iki miwiti main bulutangkis nalika umur 11 taun.
  Saking kepenginé bisa main badminton kaya idholané, Christian Hadinata, Luluk pindhah sekolah menyang SMP 7 Sala terus sabanjuré pindhah menyang Kudus, nanging bareng wis lumaku wolung sasi pindhah bali manèh menyang SMP 7 Sala.
  Pengalaman Luluk, juru main asal klub bandminton PB Djarum iku antarané ing Piala Thomas (2004 lan 2006) sarta Piala Sudirman (2003 lan 2005), déné prèstasi paling dhuwur naté dadi ranking I Dunia nalika taun 2004 bebarengan karo pasangan mainé Alvent Yulianto.
  
  Melu Pelatnas
  Wektu lungguh ning bangku SMP Sala mau taun 1995 Luluk dipercaya mèlu pelatnas junior ing Cipayung. Abot marang pendhidhikané Luluk kepeksa mondhar-mandhir Sala - Jakarta kanggo ngayahi tugas latihan badminton lan nerusaké sinauné. Taun 1999 Luluk dipanggil mèlu Tim Nasional senior.
  
  Prestasi
  Medali Pérak, Asian Games 2006
  Medali Perunggu, Kajuwaraan Donya Anaheim 2005
  Semifinalis, All England 2005
  Ranking I Donya 2004
  Juara I Indonésia Open 2004
  Juara I Koréa Open 2004
  
  Tandha kaurmatan
  Luluk naté dianugerahi tadha kaurmatan saka Présidhèn RI yakuwi wujud:
  Parama Krida Madya taun 2004
  Parama Krida Utama taun 2005
  
  Pranala njaba 
  BWF : Tabel Pertandhingan Luluk Alven
  BWF : Tabel Pasangan Luluk Hadiyanto
  Profil Pemain PB Jarum 
  Bolanews : Bulutangkis Asian Games XV 
  Dillesport : Denmark Open 
  Dillesport : China Open 
  Jepang Super Series
  Suara Merdeka Singapura Terbuka
  
  Atlet Indonésia
  Pamain badminton Indonésia
  Tokoh Blora